b'\n_START_ARTICLE_\nDals\xc3\xb8yra\n_START_PARAGRAPH_\nDals\xc3\xb8yra er ei bygd i Gulen i Sogn og Fjordane. Her finnes barnehage, skole med barne- og ungdomstrinn og butikk. Fra gammelt av hadde b\xc3\xb8ndene p\xc3\xa5 g\xc3\xa5rden Dale allmenning og naust p\xc3\xa5 Dals\xc3\xb8yra.\n_START_SECTION_\nHistorie\n_START_PARAGRAPH_\nFolk p\xc3\xa5 g\xc3\xa5rden Dale skal fra gammelt av ha eid et jordstykke p\xc3\xa5 Dals\xc3\xb8yra der de hadde naust. Da ruteb\xc3\xa5tene begynte \xc3\xa5 g\xc3\xa5 og det ble vanlig med motorb\xc3\xa5ter var det lite bruk for rob\xc3\xa5ter og naust, og de forfalt et etter et.\n_START_SECTION_\nF\xc3\xb8rste landhandel\n_START_PARAGRAPH_\nDen f\xc3\xb8rste landhandelen p\xc3\xa5 Dals\xc3\xb8yra ble startet i 1902 av Isak Breidvik som ogs\xc3\xa5 var damskipsekspedit\xc3\xb8r da fylkesb\xc3\xa5tane fikk stoppested her. Dampskipskaien ble bygget i 1911. Fra 1904 var Isak Breidvik ogs\xc3\xa5 ansvarlig for en telegrafstasjon inntil ca. 1920 da den ble flyttet og Staten tok over driften. Dals\xc3\xb8yra ble eget poststed i 1905, og den f\xc3\xb8rste post\xc3\xa5pneren var John J. Kjellevoll.\n_START_SECTION_\nNy landhandel\n_START_PARAGRAPH_\n1. juni 1928 fikk Sigurd Ellingsen kj\xc3\xb8pe et stykke av naustgrunnen til tomt. Det ble da bygget to hus og de begynte med landhandel. I 1931 bygget de en liten trekai. Den ble bygget om og utvidet i 1948, og den fikk da en stor steinfylling og betongplate. Hovedbygningen hadde blitt bygget i 1939. I 1948 ble det satt opp to lagerbygg._NEWLINE_Einar Sigurson Ellingsen tok over forretningen i 1957. Det ble da bygget fryselager og hele butikken ble utvidet og nyinnredet i 1965.\n_START_SECTION_\nFlystripe\n_START_PARAGRAPH_\nDals\xc3\xb8yra har en flystripe for mikrofly,  Rompene Airport, som etter siste utbedring m\xc3\xa5ler 210x20 meter.'